Input: अग्निः पशुरासीत् तेनायजन्त सऽएतं लोकमजयद् यस्मिन्नग्निः स ते लोको भविष्यति तं जेष्यसि पिबैताऽअपः। वायुः पशुरासीत् तेनायजन्त सऽएतं लोकमजयद् यस्मिन् वायुः स ते लोको भविष्यति तं जेष्यसि पिबैताऽअपः। सूर्यः पशुरासीत् तेनायजन्त सऽएतं लोकमजयद् यस्मिन्त्सूर्य्यः स ते लोको भविष्यति तं जेष्यसि पिबैताऽअपः॥१७॥

Padapatha: अग्निः।पशुः।आसीत्।तेन।अयजन्त।सः।एतम्।लोकम्।अजयत्।यस्मिन्।अग्निः।सः।ते।लोकः।भविष्यति।तम्।जेष्यसि।पिब।एताः।अपः।वायुः।पशुः।आसीत्।तेन।अयजन्त।सः।एतम्।लोकम्।अजयत्।यस्मिन्।वायुः।सः।ते।लोकः।भविष्यति।तम्।जेष्यसि।पिब।एताः।अपः।सूर्यः।पशुः।आसीत्।तेन।अयजन्त।सः।एतम्।लोकम्।अजयत्।यस्मिन्।सूर्य्यः।सः।ते।लोकः।भविष्यति।तम्।जेष्यसि।पिब।एताः।अपः